Knut Aarsæther

Knut Aarsæther (1916–1984) var en norsk løytnant som sammen med sin bror, Karl Johan Aarsæther, mottok flere utmerkelser for sin innsats under «Antrum»-operasjonene i Ålesund og Sunnmøre.

«Antrum», som betyr hule, eller hulrom, viser til operasjonens base; et hemmelig rom i en ellers alminnelig kjeller i et sivilt hus i Ålesund, hvor brødrene opprettet en radiostasjon.

«Antrum» ble etablert i januar 1942, da Aarsæther ble sendt til Norge fra Storbritannia med en våpenlast.  Organisasjonen «Antrum» etablerte radiostasjoner og drev etterretning mot tyske militære mål i det okkuperte Norge. «Antrum» drev også flyktningtrafikk til Storbritannia, og bisto agenter med sabotasjeoppdrag i Norge. Særlig tyske skip var viktige militære mål, og Knut Aarsæther kunne som telegrafist rapportere verdifull informasjon om skipene fra sin base i Ålesund.

«Antrum» var organisert av det britiske Special Operations Executive med utgangspunkt i medlemmer av Kompani Linge som etablerte egne organisasjoner av medhjelpere i sine distrikter.Alta bataljon Rapport fra et utvalg nedsatt av Sosial- og helsedepartementet januar 1997 Avgitt til Sosial- og helsedepartementet 3. juni 1998, NOU 1998: 12, s. 171. Gruppen opererte i utgangspunktet uavhengig av Milorgs ledelse.Jens Chr. Hauge: Rapport om mitt arbeid under okkupasjonen, Oslo: Gyldendal, 1995, s. 68. I 1945 ble «Antrum» omdøpt til D 21/1 og underlagt Milorg.

Aarsæther ble den 7. mars 1947 tildelt Norges høyeste utmerkelse; Krigskorset med sverd. Han var fra før tildelt Krigsmedaljen for sin deltagelse i Operasjon Archery, Operasjon Heron, Operasjon King Fischer og Operasjon Antrum. 

 Referanser 

Kategori:Norske offiserer
Kategori:Medlemmer av Kompani Linge
Kategori:Medlemmer av Milorg
Kategori:Personer tilknyttet Special Operations Executive
Kategori:Krigskorset
Kategori:Krigsmedaljen